kardosdrur/scandi-wiki huggingface dataset:
Jake LaMotta

Giacobbe La Motta (10. juli 1922 – 19. september 2017), kendt under navnet Jake LaMotta, med øgenavnene "The Bronx Bull" og "The Raging Bull", er en tidligere bokseverdensmester i mellemvægt. Hans liv har været omtrent lige så omtumlet udenfor som indenfor ringen, og er blevet filmatiseret i Tyren fra Bronx med Robert De Niro i titelrollen.

Boksekarriere 
LaMotta, der var født i Bronx, begyndte at bokse i en meget tidlig alder, da hans far fik ham til at kæmpe mod andre børn i nabolaget som underholdning for de voksne. Penege han tjente på disse kampe gik til huslejen. Efter en periode i skole vendte han tilbage til boksningen i 1941 i en alder af 19.

LaMotta, som opnåede en rekordliste på i alt 83 professionelle sejre (heraf 30 på knockout), 19 nederlag og 4 uafgjorte var den første, som besejrede den ellers uovervindelige Sugar Ray Robinson, da han vandt på point efter 10 runder i deres anden indbyrdes kamp af seks. Dette var den eneste kamp LaMotta vandt over Robinson. 

I 1947 tabte han til Billy Fox. Senere blev kampen stærkt kontroversiel, da LaMotta senere i 1960 under en afhøring for USA's Senat afslørede at han havde tabt kampen med vilje. Baggrunden var en aftale med mafiaen om en stor titelkamp, hvor LaMottas odds ville være lavere pga. det nylige nederlag. LaMotta forsvarede sig siden med at det ikke var usædvanligt med fiksede kampe dengang, det usædvanlige var blot at han havde indrømmet det. Høringen og LaMottas vidneudsagn var en medvirkende faktor til, at mafiaens og gangsteren Frankie Carbos indflydelse i amerikansk professionel boksning blev stækket.

LaMotta blev verdensmester i 1949 i Detroit efter en sejr over franskmanden Marcel Cerdan, hans arm var gået af led  i 1. runde og han måtte opgive kampen inden 10. runde begyndte. Der blev arrangeret en revanchekamp, men Cerdans fly styrtede ned over Azorerne på vej til kampen.

LaMotta blev kun slået ud én gang (af Danny Nardico) i hans i alt 106 kampe i løbet af karrieren, og da han ellers kun havde lidt nederlag efter T.K.O. eller på point blev kendt for han have en stærk kæbe.

Tyren fra Bronx 
Kort for 1980 blev LaMotta tilbudt en filmatisering af hans biografi Raging Bull: My Story fra 1970. Filmen, Tyren fra Bronx, blev instrueret af Martin Scorsese og havde Robert De Niro i hovedrollen. Filmen fik i begyndelsen kun en begrænset succes, men vandt siden stor kunstnerisk anerkendelse. Filmen portrætterede LaMotta som voldelig og problematisk person, der endda slog sin bror og manager Joey LaMotta ned pga. mistanken om en affære med sin kone Vikki LaMotta.

Referencer 

Boksere fra USA
Personer fra New York
Verdensmestre i boksning
Boksere i International Boxing Hall of Fame
Lira

Lira er navnet på en valuta, der blev erstattet af Euroen i 2002 i Italien, Malta, San Marino og Vatikanstaten.
Ordet kommer fra term latinske libra.

I brug

Tyrkiet 

Den Tyrkiske lira var lanceret i midten af 1870'erne. Der blev lavet en ny type den 1. januar 2005 der svarede til 1.000.000 gamle lira. Dette er den nuværende valuta i Tyrkiet.

Libanon 
Den Libanesiske pund er kaldet "lira" blandt lokale.

Syrien 
Den Syriske pund kaldes "lira" i det nationale sprog, arabisk.

Jordan 
Et bredt brugt ord for den Jordansk dinar er lira.

Tidligere i brug 
 Cypriotisk pund (kaldet "lira" blandt befolkningen)
 Israelsk lira
 Italiensk lira
 Italiensk østafrikansk lira
 Italiensk sommalisk lira
 Maltesisk lira
 Neapolitansklira
 Sanmarinesisk lira
 Tripolitansk lira
 Vatikansk lira

Se også 
 Pund (møntenhed) cognate

Eksterne links 
 Overview of Italian lira from the BBC

Historiske møntenheder
ShiaOnline.dk

Shiaonline.dk er et shiitisk forum på internettet, som er oprettet 10. oktober 2005.

På forummet diskuteres hovedsageligt Islam, men der er også mulighed for fri debat og for at stille spørgsmål. Et særligt forum vedrører fiqh, hvor alle har mulighed for stille spørgsmål omkring islamisk retsvidenskab. Spørgsmål herom oversættes af udvalgte medlemmer til enten arabisk eller engelsk, hvorefter de sendes til besvarelse hos anerkendte shiitiske lærde.

Hjemmesiden er ejet og drevet af Unge Muslimer gruppen.

Hacking 

Som led i en "kold" krig mellem shiitiske og sunnitiske hackere på internettet blev shiaonline.dk d. 08.10.08 udsat for Hacking fra hackere, som påstår, at de er sunnimuslimer.

Kilder

Eksterne henvisninger 
Hjemmesiden shiaonline 

Debatfora fra Danmark
Sommer (tv-serie)

Sommer er en dansk dramaserie på DR1, der blev sendt første gang 1. januar 2008. Serien skrives af Karina Dam og Jesper W. Nielsen. I hovedrollerne ses Jesper Langberg, Lisbet Dahl, Mikael Birkkjær, Lars Ranthe, Marie Louise Wille og Cecilie Bøcker Rosling. Der blev sendt to sæsoner på tv, mens en tredje sæson blev lavet som radiospil og udsendt på P2 i 2009.

Medvirkende

Afsnit 
 Afsnit 1-10 sendt på DR1 fra 1. januar 2008 og 10 uger frem
 Afsnit 11-20 sendt på DR1 fra 28. september 2008 og 10 uger frem
 Afsnit 21-30 sendt på P2 fra 8. marts 2009 og 10 uger frem

Sæson 1 
 Afsnit 1: Del 1 (sendt første gang 1.
 januar 2008)
 Afsnit 2: Del 2 (sendt første gang 6. januar 2008)
 Afsnit 3: Del 3 (sendt første gang 13. januar 2008)
 Afsnit 4: Del 4 (sendt første gang 20. januar 2008)
 Afsnit 5: Del 5 (sendt første gang 27. januar 2008)
 Afsnit 6: Del 6 (sendt første gang 3. februar 2008)
 Afsnit 7: Del 7 (sendt første gang 10. februar 2008)
 Afsnit 8: Del 8 (sendt første gang 17. februar 2008)
 Afsnit 9: Del 9 (sendt første gang 24. februar 2008)
 Afsnit 10: Del 10 (sendt første gang 2. marts 2008)

Sæson 1 er udkommet på dvd.

Sæson 2 
 Afsnit 1: Del 11 (sendt første gang 28. september 2008)
 Afsnit 2: Del 12 (sendt første gang 5. oktober 2008)
 Afsnit 3: Del 13 (sendt første gang 12. oktober 2008)
 Afsnit 4: Del 14 (sendt første gang 19. oktober 2008)
 Afsnit 5: Del 15 (sendt første gang 26. oktober 2008)
 Afsnit 6: Del 16 (sendt første gang 2. november 2008)
 Afsnit 7: Del 17 (sendt første gang 9. november 2008)
 Afsnit 8: Del 18 (sendt første gang 16. november 2008)
 Afsnit 9: Del 19 (sendt første gang 23. november 2008)
 Afsnit 10: Del 20 (sendt første gang 30. november 2008)

Sæson 2 er udkommet på dvd.

Sæson 3 
Blev lavet som radiospil og udsendt på DR P2
 Afsnit 1: Del 21 (sendt første gang 8. marts 2009)
 Afsnit 2: Del 22 (sendt første gang 15. marts 2009)
 Afsnit 3: Del 23 (sendt første gang 22. marts 2009)
 Afsnit 4: Del 24 (sendt første gang 29. marts 2009)
 Afsnit 5: Del 25 (sendt første gang 5. april 2009)
 Afsnit 6: Del 26 (sendt første gang 12. april 2009)
 Afsnit 7: Del 27 (sendt første gang 19. april 2009)
 Afsnit 8: Del 28 (sendt første gang 26. april 2009)
 Afsnit 9: Del 29 (sendt første gang 3. maj 2009)
 Afsnit 10: Del 30 (sendt første gang 10. maj 2009)

Referencer

Eksterne henvisninger 
 
 
 

Danske film fra 2008
Dramaserier fra Danmark
Danske tv-serier fra 2000'erne
Søndagsserier på DR
Antikrist (opera)

Antikrist er en opera af Rued Langgaard. Det er Langgaards eneste opera, komponeret i 1921-23 og omarbejdet 1926-30. På trods af adskillige forsøg blev værket først uropført i 1999, mange år efter Langgaards død. I dag regnes det for
Langgaards hovedværk. Det er medtaget i Kulturkanonen og blev som den første danske opera indspillet på dvd i 2002.

Handling 
Operaen består af en prolog og seks billeder – og der er ingen traditionel dramatisk handling. I stedet møder man allegoriske skikkelser som Hoffærdigheden, Hadet, Løgnen og Den store skøge. Langgaard har kaldt operaen en stemningsfantasi over vor tid. Prologen og 6. billede fungerer som ramme for fortællingen – i prologen indsættes Antikrist i verden og i sidste billede tilintetgøres han. De mellemliggende fem billeder beskriver hans negative effekt på verdenen. Operaen giver et meget kritisk billede af livsstilen på Langgaards tid og slutter med, at det kun er Gud (eller troen på Gud), der kan give mennesket indsigt, fred og harmoni.

Værkhistorie 
Første udgave af Antikrist blev færdiggjort i 1923 og indleveret til Det kongelige Teater samme år. Her blev det afvist på grund af Langgaards egen tekst, som censuren fandt "dunkel og meget lidt tilgængelig". Langgaard ville imidlertid ikke uden videre acceptere afslaget og fik ved at opsøge teaterchefen lovning på, at han ville genoverveje bedømmelsen. I juni 1923 blev værket igen afvist fra Det kongelige Teater. Endnu en gang gik Langgaard til teaterledelsen, og han fik lov til at forsvare værket. Men først to år senere kom teatrets svar – en ny afvisning.

I 1926 begyndte komponisten en komplet omskrivning af det. Teksten – der havde været den altoverskyggende grund til afvisningerne af værket – blev radikalt omskrevet. Den nye version blev færdig i 1930, hvorefter Langgaard igen forsøgte at få den antaget på Det kongelige Teater. Det hjalp dog ikke meget – efter flere bedømmelser kom en endelig afvisning i 1935; endnu en gang med teksten som primært kritikpunkt.

Lidt større held havde Rued Langgaard med at få værket antaget i Danmarks Radio, hvor dirigenten Launy Grøndahl stod for en koncertant opførelse af operaens slutning i 1940. Værket blev uropført koncertant i 1980 af DR Radiosymfoniorkestret og Michael Schønwandt. Første indspilning er fra 1986 med Ole Schmidt og Sjællands Symfoniorkester.

Som scenisk opera blev Antikrist uropført i 1999 på Tiroler Landestheater i Innsbruck på initiativ af den danske dirigent Niels Muus. Tre år senere fik operaen premiere i Danmark i et samarbejde mellem DR og Det Kongelige Teater. Opførelsen, der fandt sted i Ridehuset ved Christiansborg, blev udsendt på dvd i 2005.

Eksterne henvisninger 
 Antikrist på www.langgaard.dk
 Kulturkanonens side om Antikrist

Referencer 

Operaer på dansk
Kulturkanonen
Værker af Rued Langgaard
Tyren fra Bronx

Tyren fra Bronx (orginaltitel: Raging Bull) er en amerikansk film fra 1980, instrueret af Martin Scorsese efter manuskript af Paul Schrader og Mardik Martin. Den er baseret på selvbiografien Raging Bull: My Story af den tidligere boksemester Jake LaMotta. Hovedrollen spilles af Robert De Niro som portrætterer en både temperamentsfuld, paranoid og stædig bokser, der langsomt fjerner sig fra sine venner og familie.

Modtagelse 
Tyren fra Bronx modtog i begyndelsen blandende anmeldelser, men fik med tiden stor kunstnerisk anerkendelse. Mange kritikere var blevet frastødt af filmens meget voldelige karaktér og de usympatiske typer i hovedrollerne. På den anden siden blev fotograferingen og klipningen rost fra alle sider; det fik nogle til at kalde den en tom stiløvelse. Budgettet var på 18 millioner $, men alligevel indtjente 23 millioner $ million. Et af filmens problemer var dog især at dens grumsede realisme virkede fejlplaceret i en periode hvor Steven Spielberg og George Lucass film dominerede filmindustrien.

De Niro vandt alligevel Oscar som bedste mandlige hovedrolle. Thelma Schoonmaker vandt en for sin klipning, med den begrundelse at stilen i denne film var meget forskellig fra og langt mere dramatisk end hvad man ellers havde set i boksefilm, fx Rocky-serien. Derudover blev Joe Pesci nomineret som bedste mandlige birolle, Cathy Moriarty som bedste kvindlige birolle, Michael Chapman for bedste lyd, Donald O. Mitchell, Bill Nicholson, David J. Kimball og Les Lazarowitz som bedste producere, og ikke mindst som bedste film; den tabte dog til Robert Redfords Ordinary People. De Niro takkede ved modtagelsen Joey La Motta, selv om, som han sagde: "he is suing us."

I slutningen af 1980'erne havde Tyren fra Bronx cementeret sit ry som en moderne klassiker, og er i flere sammenhænge blevet udvalgt som en af de bedste film nogensinde.

Analyse 
Roger Ebert beskrev Tyren fra Bronx i hans Great Movies som den bedste film nogensinde som omhandlede følelsen jalousi, og han kaldte den endda vore dages Othello. Ebert mener at filmen indeholder mange paralleller til netop dette stykke af William Shakespeare. Jake LaMotta mistænker konstant sin kone Vikki for at være utro, endda med hans egen bror. I modsætning til skuespillet er der dog ingen Iago til at vildlede ham, i filmen udfylder Jakes usikkerhed, misundelse og paranoia den rolle.

Trivia 
For at kunne spille rollen som den ældre LaMotta skulle De Niro angiveligt havde spist hele pizzaer, masser af is og drukket større mængder øl dagligt indtil han nåede op på den ønskede vægt. Derudover skulle han have tilbragt yderligere tre måneder i Paris, hvor han spiste på de fineste restauranter.

Referencer

Eksterne henvisninger 
 
 Interview med Thelma Schoonmaker

Amerikanske film fra 1980
Dramafilm fra USA
Engelsksprogede film
Film baseret på bøger
Film i sort-hvid
Film baseret på virkelige begivenheder
Boksefilm
Film instrueret af Martin Scorsese
Stockholms Universitet

Stockholms Universitet er et statsligt universitet i Stockholm, Sverige med ca. 37.000 studerende.

Universitet har fakulteter inden for humaniora, samfundsvidenskab, jura og naturvidenskab.

Det blev grundlagt som Stockholms högskola i 1878. Det nuværende navn og universitetsstatus blev indført, da højskolen blev overtaget af staten i 1960.

Eksternt link 
 Stockholms Universitets officielle website

Referencer 

Universiteter i Sverige
Universitet
Universitet
Pave Pius 12.

Pius 12., født Maria Giuseppe Giovanni Eugenio Pacelli (2. marts 1876 i Rom, Italien  i Vatikanet) var pave fra 2. marts 1939 til sin død i 1958.

Han var søn af adelsmanden, advokat Filippo Pacelli og Virginia Graziosi.

Pacelli studerede teologi og tog den juridiske doktorgrad, før han lod sig præstevie. Før Pacelli blev valgt til pave i 1939 gjorde han karriere i kuriens tjeneste. Bl.a. var han professor i kanonisk ret ved det pavelige institut Apollinaire og fra 1909 til 1914 professor i kirkelig diplomati ved det pavelige diplomatakademi. Han var nuntius i Bayern (1917), og i 1920 blev han den første pavelige nuntius for Tyskland. Han forhandlede et konkordat mellem Vatikanet og Bayern (1924) og Preussen. Fra 1925 var han nuntius i Preussen (konkordat 1929). Da han blev udnævnt til kardinal, blev han kaldt hjem efter 12 år i Tyskland. Pacelli besad derefter stillinger som kardinalstatssekretær og kardinalkammerherre. I disse stillinger fulgte han den politiske linje fra pave Pius 11., hvor han viste sig som en dygtig diplomat. I de følgende år blev han forberedt af Pius XI som paveefterfølger. Han deltog i rigskonkordatet med Tyskland i 1933 og ved udarbejdelsen af encyklikaen Mit brennender Sorge.

I konklavet den 2. marts 1939 blev han angiveligt valgt til pave med 61 af 62 stemmer (undtagen hans egen) i tredje valgomgang, og han blev kronet 12. marts.

I sine encyklikaer, bl.a. Mystici corporis Christi (1943) om kirken og Humani generis (1950) om tro og teologi, tog han stilling til aktuelle spørgsmål. Under jubelåret 1950 proklamerede han dogmet om jomfru Marias optagelse i himmelen i encyklikaen Munificentissimus Deus. Det var den eneste gang i det tyvende århundrede en pave gjorde brug af sin ret til at erklære pavelig ufejlbarlighed.

Han blev helgenkandidat i 1990'erne, og har nu status som venerabilis (ærværdig), et tidlig stadium i helgenkåringsprocessen.

Pave Pius 12. har været kritiseret for passivitet over for jødeforfølgelsene under anden verdenskrig og for hjælp til nazistiske flygtninge efter krigen. Andre har ikke troet på det.

Litteratur 
 Ciampa, Leonardo. (2007). Pope Pius XII: A Dialogue. AuthorHouse.

Eksterne links 

 Critical Online Edition of the Nuncial Reports of Eugenio Pacelli (1917–1929)
 Aftenposten om Pius XII under anden verdenskrig: 1,

Paver fra Italien
Alte Nationalgalerie

Alte Nationalgalerie på Museumsinsel i Berlin viser de vigtigste værker fra det nittende århundrede fra samlingen til Stiftung Preussischer Kulturbesitz. Hertil hører værker fra klassicismen og romantikken (Caspar David Friedrich, Karl Friedrich Schinkel, Karl Blechen), Biedermeier, fransk ekspressionisme (Édouard Manet, Claude Monet) og tidlig tysk impressionisme (Adolph von Menzel, Max Liebermann, Lovis Corinth). Til de vigtigste værker hører blandt andet Friedrichs "Mönch am Meer", Menzels "Eisenwalzwerk" og de såkaldte "Prinzessinnengruppe", et dobbeltbillede af prinsessene Louise og Friederike af Preussen, af billedhuggeren Johann Gottfried Schadow.

Bygningen blev planlagt af arkitekten Stüler efter en skitse tegnet af kong Frederik Wilhelm 4. af Preussen i 1865, og realiseret 1869-1876 af Strack i form som et romersk tempel med apsis. Det blev skadet under anden verdenskrig, men kunne genåbnes allerede i 1949. Det var færdig restaureret i 1969. Mellem 1998 og 2001 gennemgik det en ny restaurering fra grunden af, og fik samtidig to nye sale, hvor værker fra romantikken er udstilt.

Eksterne henvisninger 

  hos Staatliche Museen zu Berlin

Kunstmuseer i Berlin
Museer etableret i 1861
Altes Museum

Altes Museum er det ældste museum på Museumsinsel i Berlin. Det blev grundlagt i 1830, og udstiller blandt andet antiksamlingen. De norske universitetsbygninger i Karl Johans gade er inspireret af Altes Museum.

Museet husede blandt andet Nefertiti-busten fra Det Ægyptiske Museum og Papyrussamling fra 2005 indtil 2009, hvor den blev flyttet til det nybyggede Neues Museum.

Eksterne henvisninger 

  hos Staatliche Museen zu Berlin

Museer i Berlin
Museer etableret i 1830
Brotherhood of Nod

Brotherhood of Nod er en fiktiv organisation, der optræder i spilserien Command & Conquer. Broderskabets formål er at nedkæmpe GDI og sprede tiberiums udbredelse på jorden. Den karismatiske leder Kane er den ubestridte fører, og gennem hele historien fuldstændig i kontrol. Gruppens tilhængere kommer hovedsageligt fra de fattigere dele af den uroplagede jord.

Se også 
 United Nations Global Defence Initiative (GDI)

Command & Conquer
Fiktive organisationer

ca:Command & Conquer#Les faccions de les Guerres Tiberianes
fi:Command & Conquer -pelisarjan ryhmäkunnat#Nodin veljeskunta
hu:Command & Conquer 3: Tiberium Wars#Történet
lt:Command & Conquer 3: Tiberium Wars#Pusės
Metropol (Hjørring)

Metropol er Vendsyssels største shoppingcenter, som ligger i centrum af Hjørring ved gågaden. 

Der er 37 butikker, 4 spisesteder og andre faciliter (fx Hjørring Bibliotek og et motionscenter) i centret.

Eksterne henvisninger 
 Metropols hjemmeside
 Hjørring Bibliotek/Metropol i arkitekturbilleder.dk 

Indkøbscentre i Danmark
Bygninger, konstruktioner og anlæg i Hjørring
Etableret i 2008
Dina Vinhofvers

Dina Vinhofvers (født omkring 1620 i København, død 11. juli 1651). Hendes forældre blev født i Tyskland, men havde bosat sig i København, da hun blev født. Hun voksede op i kummerlige kår og familien ernærede sig primært ved moderens arbejde i Tugthuset. Hendes far døde tidligt, og familien blev endnu fattigere. Dina giftede sig under et ophold i Holsten med David Schumacher (død 1650), som hun fik en datter med i årene omkring 1640. 

Efter ægtemandens død og et længere ophold i Lübeck rejste hun hjem til København med sin datter og sin elsker Jørgen Walter. I København flyttede hun ind hos sin stedfar, væveren Samson Gertzen. Her ernærede hun sig ved at gumme og perse silketøj, og hun noteres for at føre et usædeligt liv.

Jørgen Walter blev i 1650 optaget i den danske adelstand, og i 1651 blev han udnævnt til oberst og kongelig råd. Han iværksatte et rænkespil for at ramme Corfitz Ulfeldt. Planen ramte Dina, selv om det måske ikke var hans hensigt. Dina Vinhofvers beskyldte Corfitz Ulfeldt for at være far til hendes datter. Hun blev ved tre forskellige retssager dømt for forræderi og henrettet mandag 11. juli 1651 på pladsen ved Københavns Slot.

I litteraturen 
Hendes historie, eller dele heraf, er beskrevet i bøgerne Rejsen til Messias af Ebbe Kløvedal Reich og Dina af Adam Oehlenschlæger (1842). Historien er direkte ophav til den sidstnævnte.

Eksterne henvisninger 

 Dansk Kvindebiografisk Leksikon  – Dina Vinhofvers

Danskere i 1600-tallet
Personer henrettet ved halshugning
Personer fra København
Personer i Dansk Biografisk Leksikon
Personer i Dansk Kvindebiografisk Leksikon
Henrettede personer fra Danmark
Poel

Poel (IPA [pøːl]) er en tysk ø i Østersøen med et areal på 36.02 km² og 2.873 indbyggere, beliggende i Wismarbugten i Mecklenburg. Øen udgør en kommune i landkreis Nordwestmecklenburg. Hovedbyen er Kirchdorf; mindre byer på øen er Timmendorf, Fährdorf, Kaltenhof, Vorwerk og Gollwitz. 

Øen en populær feriedestination med fine strande. I havnen i Timmendorf er der lodsstation og faciliteter for lystyachts og fiskere. Kirchdorf har yachthavn og bådeværft.

Navnet Poel stammer fra det slaviske ord pole (slette, fladland, mark) eller mindre sandsynligt fra
navnet på den germanske mytologiske lysgud Phol, i Norden kendt som Balder. I 1612 begyndte Adolf Friedrich 1. af Mecklenburg-Schwerin opførelsen af et fort på øen for at udnytte den strategiske beliggenhed. I 1619 var det fuldført, men viste sig ikke sikkert nok, da det blev erobret af svenskerne i 1631 under Trediveårskrigen. Fra 1648 til 1803 tilhørte øen de svenske besiddelser i Nordtyskland som del af guvernementet Wismar. Det blev derefter bortforpagtet til Mecklenburg for 100 år og først officielt afstået af Sverige i 1903.

Siden 1927 har øen været forbundet med fastlandet med en dæmning.

Den nærliggende holm Walfisch har også et fort.

Øer i Tyskland
Øer i Østersøen
Annisse IF

Annisse IF er en idrætsforening der hovedsageligt beskæftiger sig med fodbold. Klubben har hjemme i Annisse.

Rivaler 
Gennem tiderne er der udviklet sig en rivalisering mellem Annisse IF og flere af de andre lidt mindre klubber i Nordsjælland. Klubbens største rivaler er:

Helsinge Fodbold
Hundested IK
Vejby Tisvilde Fodbold
Græsted IF
Gilleleje FK
Frederiksværk FK

Den største rival er dog klart naboklubben Helsinge Fodbold, der ligger blot få kilometers kørsel fra Larsen Park. De to klubber har gennem årene spillet mange kampe mod hinanden. Rivaliseringen mellem klubberne har gennem tiden, som regel, ligget på et venligt stadie, dog med kortvarige eksplosive episoder.

Fodboldklubber under DBU Sjælland
Gribskov Kommune
Musikcafe'n

Musikcafe'n – københavnsk spillested i Huset i Magstræde på tredje sal. Scenen åbnede den 12. december 1975 med musik af hovedsagelig akustisk karakter (navne som Tømrerclaus, Hos Anna, Dansk Sambaunion etc). 

I 1980'erne er Musikcafe'n blevet en regulær rockscene, og op gennem årtiet får Musikcafe'n kultstatus blandt danske musikere, og optræden på denne scene bliver udefra set som en slags "blåstempling" af de pågældende orkestres kvaliteter. Det bliver almindeligt for mange bands enten at starte eller afslutte en turné med en koncert i Musikcafe'n.

Pga. af ombygning og renovering er Musikcafe'n lukket i perioden 1994-1997. Spillestedet mister ved samme lejlighed sit stampublikum. (Ikke korrekt, mener Musikcafe´n blev lukket 1996 i forbindelse med Kulturby 96)

I 2005 er scenen revitaliseret og fuld af liv under navnet "Klub Leif" (opkaldt efter Leif Jakobsen), der i årevis var tilknyttet, barchef og synlig i Musikcafe'n. 
Der bliver igen præsenteret nye og spændende danske upcoming bands, og spillestedets unikke ånd er tilbage.

Spillesteder i København
Indre By (København)
Volodymyr Djudja

Volodymyr Djudja (; født 6. januar 1983) er en ukrainsk tidligere professionel cykelrytter.

Eksterne henvisninger  

Mandlige cykelryttere fra Ukraine
Personer fra Kyiv
Amfitrite

Amfitrite (græsk: Ἀμφιτρίτη) var en havgudinde i den græske mytologi kendt for sin skønhed. Hun var en af de 50 nereider. Hendes latinske navn er Salacia, som betyder "den salige". Hun betragtes sædvanligvis som datter af Nereus og Doris, mens nogen dog mener, at Okeanos og Tethys er de retmæssige forældre, og at hun dermed tilhører okeaniderne.

Amfitrite var havguden Poseidons hustru, men kort før deres bryllup flygtede hun. Under flugten mødte hun en delfin, der overtalte hende til at vende tilbage til Poseidon, og som tak satte guderne den på stjernehimlen. Amfitrite fik med Poseidon børnene Triton og Benthesikyme.

Det forestilles, at Amfitrite farer over havets bølger i en vogn med havdyr spændt for, ledsaget af nereider og tritoner.

Eksterne henvisninger 

 

Græsk mytologi